nb en en da da en da da da da da da da da da da da da da da da da da en da da nl da en da da da en da de da de da da da da de da it da da nn nn da nn da da nb nb nb nn nb nb da da da de da da de de da en da da nl da da da nl fr da en en
FritValgService er etableret som et datterselskab under Statens og Kommunernes Indkøbsservice.
Vi understøtter borgernes mulighed for frit valg af genoptræning efter sundhedslovens §140. Det betyder, at vi er ansvarlige for at definere rammerne for de enkelte genoptræningsforløb, for dialog, godkendelse og indgåelse af aftaler med private leverandører og for at gøre det frie valg muligt i praksis på sitet www.mingenoptræning.dk
Fakta om det frie valg
Folketinget vedtog den 24. maj 2018, at man som borger har ret til frit valg af genoptræning, hvis ens kommune ikke har mulighed for at tilbyde opstart af genoptræning senest syv dage efter, man er blevet udskrevet fra hospitalet.
Det frie valg gælder for de typer genoptræning, som kommunerne tilbyder, dvs. den almene genoptræning (basalt og avanceret niveau) samt den specialiserede rehabilitering.
Det frie valg omfatter kun borgere, som er udskrevet fra hospitalet med en genoptræningsplan.
Basal genoptræning: På det basale niveau er der typisk tale om enkle og afgrænsede funktionsnedsættelser, ligesom der sjældent har været komplikationer i behandlingsforløbet på sygehuset. Basal genoptræning varetages af autoriseret sundhedspersonale med generelle kompetencer inden for deres fagområde.
Avanceret genoptræning: På det avancerede niveau er der typisk tale om omfattende funktionsnedsættelser, som kan have stor betydning for flere aspekter af borgerens liv. Genoptræningen varetages af autoriseret sundhedspersonale med særlige kompetencer inden for deres fagområde. Nogle gange er der også behov for, at genoptræningsindsatsen koordineres med borgerens øvrige kommunale forløb, eks. hjemmepleje eller sociale tilbud.
Rehabilitering på specialiseret niveau: Rehabilitering på specialiseret niveau omhandler komplicerede funktionsevnenedsættelser, som er meget indgribende i borgerens liv. Den specialiserede rehabilitering varetages af autoriserede fagpersoner med specialiserede kompetencer, ligesom forløbene stiller særlige krav til sammenhæng, timing og organisering.
Læs Bekendtgørelse om aftaleindgåelse om det frie valg
Om udviklingen af det frie valg
Det frie valg omfatter genoptræning på basalt og avanceret niveau samt den specialiserede rehabilitering. Der er omkring 166.000 almene genoptræningsforløb i kommunalt regi i Danmark hver år. Af dem udgør det basale niveau cirka 70 procent og det avancerede niveau cirka 30 procent. På området for specialiseret rehabilitering er der omkring 400 forløb årligt.
Rammerne for genoptræning på basalt niveau faldt på plads i slutningen af 2018, hvorefter vi påbegyndte arbejdet med at godkende og indgå aftaler med kvalificerede, private leverandører. 18. februar 2019 blev det frie valg muligt på basalt niveau for borgerne, og 21. januar 2020 blev det muligt på avanceret niveau.
Folketinget træffer beslutning om frit valg af genoptræning. Ansvaret for implementering placeres i KL.
KL overdrager opgaven til Statens og Kommunernes Indkøbsservice, som etablerer FritValgService som datterselskab med ansvar for udvikling, implementering og drift af det frie valg.
FritValgService etablerer en kommunal følgegruppe med 11 kommuner og en arbejdsgruppe bestående af 5 kommuner, som hjælper FritValgService med at udvikle en fælleskommunal beskrivelse af rammerne for de basale genoptræningsforløb.
FritValgService inddrager brancheforeninger og leverandører for at tilpasse ordningen til deres eksisterende praksis.
FritValgService etablerer dialog med patient- og interesseorganisationer for at sikre, at ordningen møder borgernes behov bedst muligt.
Vilkår for aftalerne fastlægges og FritValgService påbegynder godkendelsen af private leverandører af de basale genoptræningsforløb.
FritValgService godkender leverandører, orienterer kommunerne og lancerer sitet www.mingenoptræning.dk, som gør det frie valg muligt i praksis.
Det frie valg af avanceret genoptræning bliver muligt.
Løbende dialog om det frie valg
Vi er løbende i dialog med kommuner, brancheforeninger, faglige organisationer og patientforeninger for at sikre, at det frie valg kommer til at fungere bedst muligt i praksis. Vi har blandt andet dialog med:
Vores kommunale arbejdsgruppe består af:
Vores kommunale følgegruppe består foruden arbejdsgruppens medlemmer af:
Du er meget velkommen til at kontakte os på info@fritvalgservice.dk, hvis du og din organisation ønsker at bidrage med jeres perspektiv.
faglig leder og udviklingskonsulent